বিশ্বায়ন

তথ্য বিপ্লব, দেশ বারো প্রতিষ্ঠান কতহার আতে যে শক্তি কেন্দ্রীভূত অর অহার কাজে নুয়া স্রামাজ্য আহান গড়িয়া উঠিছে, যেহান "বিশ্বায়ন" নাঙে স্বীকৃত ইসে। বিশ্বায়নর প্রধান তাত্ত্বিক রোনাল্ড রবার্টসন গিরকে বিষয় এহানরে এসাদে মাতিসে যে, ‘বিশ্বর হুরকা অনা বার আগয় আগরাং নির্ভরশীরতা’ বুলিয়া। সমাজ বিজ্ঞানী মাকগ্রুয়ে মাতিসে ‘বিশ্বায়নররে মাতানি অকরের আধুনিক বিশ্ব ব্যবস্থার অন্তর্গত বিভিন্ন রাষ্ট্র বার সমাজর হাদিত বহুবিধ সংযোগ বার সম্পর্কর নির্মিতিহানরে।

বিশ্বায়ন প্রক্রিয়ার কারণ
বিশ্বায়ন প্রক্রিয়ার পয়লাকার কারণহান ইলতা তথ্য-প্রযুক্তির আচানক ফঙানি। বিশ্বায়নর ঠাংনার কারনহার ইলতা বিশ্বর বুকগত বার বুকগর বারেদে কোন কোন অঞ্চলে ডাঙর ডাঙর বহুজাতিক সংস্থা হংকরানি। বিশ্বায়ন কোন নুয়া ঘটনাহান নাবে। এহান দিগল প্রক্রিয়ার ফসলহান, যে প্রক্রিয়াহান রাগাগ অকরিসিল পুঁজিবাদ ফঙনার লগে লগে। UNDP'র Human Development Report- 1999- ১৯৯৯ অতাত বিশ্বায়নর বর্তমান ধরার যে বৈশিষ্ট্যর কথা তুলিছি অতা ইলতা নুয়া বাজার, নুয়া ত্রে, নুয়া আইন, নিয়ম বার রীতি বার যোগাযোগর নুয়া উপকরণ। 

বিশ্বায়নর কুফল
বিশ্বায়নর এরে উপাদান এতা আমার সময় দুরিপা বার সীমানা হুরকাং করিয়া বিশ্বহানরে ‘গাং আহান’ (Global village) হংকরিসে।বিশ্বায়নর ফলহান নিয়া আমি অনুমান করে পরাং যে, এহান হাবিদেশর কাজে সমান নাইব। বিশ্বায়নের কারণে বপিয়া দেশ ইতায় লেইরা, বপিয়া মানু ইতায় লেইরাপা। বিশ্বহাত অর্থনৈতিক লেনদেন বার বিধিনিষেধ লেইরা দেশঅতার কাজে অর্থনেতিক প্রবৃদ্ধি বার সমৃদ্ধি অর্জন হিনয়তর বার কোন কোন বারাদে অসম্ভব ইয়া পরতয়। বিশ্বায়নর ফলে উন্নয়নশীল বার অনুন্নত বিশ্বৎ লেইরা, বেকারত্ব বড়ের, মজুরীর অসমতা দেখা দের, শ্রমের মান দুর্বল অর, নুয়া নোয়ারাপানি বার বিপর্যয়র শিকার ইয়া বপিয়া মানু অসহায় ইতারা বার ইতায়। অর্থনৈতিক বিশ্বায়ন বর্নবাদর ডাকগ বাহুয়ার। কোন কোন দেশে অর্থনেতিক অসম বন্টন ইতিমধ্যেই বর্নবাদর লাগালাগি ফংকরিসে। লেইরা দেশে লিশিং লিশিং মানু আশ্রয় মাঙইতায়। বিশ্বৎ বাড়তয় লহং বাগানি, অপরাধ, সন্ত্রাস, মাদক বার অস্ত্র ব্যবসার মত হবানেয় কাম এতা।

থাক:সমাজ